અરીઠાંની બનાવેલી માળા ફેરવીને જાપ કરવા બેસી ગયો . થોડીવાર જાપ જપ્યા પછી મેં ઘર ધણીને સ્વચ્છ તાંબડીમાં ખારેક ભરીને માતાજી પાસે મુકવાનું કીધું .અને એ તાંબડી નીચે હથેળી રાખી ઉપર બીજી હથેળી ઢાંકી તેની પત્નીના માથા ઉપર ફેરવવાનું કીધું . એ એની પત્નીના માથા ઉપર ખારેક ભરેલી તાંબડી ફેરવવા જતો હતો એટલે મેં તેને મારા હાથની હથેળી ઉપર મુકવાનું કીધું .એણે મારા હાથમાં તાંબડી મૂકી મેં એના ઉપર મારા હાથની બીજી હથેળી મૂકી અને તેના હાથમાં આપી અને કીધું કે આવીરીતે તું હથેળી ઢાંકી તારી પત્ની ઉપર ફેરવ પત્ની ઉપર ફેરવ્યા પછી મેં તેને કીધુકે હવે તું માતાજી આગળ ખરેકો ઠાલવી દે એણે માતાજી આગળ ખરેકો થવી એટલે મેં તેને મારી પાસેનો ત્રિશુલ નાં ચિત્ર વાળો છરો આપ્યો , આ વખતે મારા જાપ તો ચાલુજ હતા .છરો આપ્યા પછી મેં તેને કીધું કે આ છરાથી ખારેકના ઢગલાના બે ભાગ કર . આ બધી સુચના હું થોડે દુર રહીને આપ્યે જતો હતો .પણ મારું ધ્યાન એના ઉપર હતું . ભાગ પાડ્યા પછી અર્ધો ભાગ માતાજીના પ્રસાદ તરીકે જુદો મુકાવ્યો .અને બાકી રહેલા ભાગના ફરીથી બે ભાગ કરાવ્યા અને અર્ધો ભાગ માતાજીના પ્રસાદ તરીકે જુદો કઢાવ્યો .બાકી બચેલા ભાગમાંથી એક ખારેક માતાજીને બતાવવાનું કીધું . અને એ ખારેક પ્રસાદ તરીકે જુદી મુકાવી એમ ખારેક લઇ લઈને હું જુદી મુકાવતો ગયો અને મારી ધારેલી ખારેક એના હાથમાં આવી ત્યારે મેં તેને કીધું કે આ ખારેક તું તારી મુઠ્ઠીમાં પકડી રાખ અને બાકીની ખારેક પ્રસાદની ખારેક ભેગી કરી દે અને જે તારા હાથમાં ખારેક છે એ ખારેક તું કાલીમા મેલી વિદ્યા જ્લાકે ભસ્મ કરદો એમ બોલતો બોલતો તારી પત્નીના આખા શરીરે ફેરવ અને પછી છરા વતી એ ખારેકના બે ફાડિયા કર મારા જાપ્તો ચાલુજ હતા .એણે બે ફાડીયાં કર્યાં અને જોયું તો ઠળીયો અદૃશ્ય અને એના બદલે બે સોયો નીકળી . એની વહુએ સોયો જોઈ અને એનું મેલી વિદ્યાનું દુ :ખ દુર થઇ ગયું અને શરીરની અશક્તિ પણ દુર થઇ ગઈ . તમને કોઈને ચુડેલ વળગી હોય કે કોઈ મેલી વિદ્યાની અસર હોય તો તાબડતોબ બાબા ધતિંગ સમ્રાટ આતા નો સંપર્ક સાધો તમારી ઘરવાળી તમને વેલણથી મારતી હોય તો પણ વિના સંકોચે બાબાનો સંપર્ક સાધો .